Az Országos Választási Bizottság megállapítja, hogy az Alkotmánybíróság több határozatában [2/1993. (I. 22.) AB, 25/1999. (XI. 22.) AB, 28/1999. (VII. 7.) AB, 40/1999. (XII. 21.) AB, 50/2001.(XI. 22.) AB, 48/2003. (X. 27.) AB határozatok] kifejtett következetes gyakorlatára tekintettel az Alkotmány módosítása választópolgári kezdeményezésre induló országos népszavazással nem lehetséges.
Az Országos Választási Bizottság megállapítja, hogy a Ve. 77. §-ának (5) bekezdése alapján a kifogást érdemi vizsgálat nélkül el kell utasítani, ha nem tartalmazza a jogszabálysértés megjelölését vagy a jogszabálysértés bizonyítékait, illetve a kifogás benyújtójának nevét, lakcímét (székhelyét).